BASES E CONVOCATORIA PARA A PROVISIÓN POR LIBRE DESIGNACIÓN DO POSTO DE XEFATURA DO SERVIZO DE URBANISMO
ADMINISTRACIÓN LOCAL — Municipal — Marín (Persoal, oposicións, 22/10/2020)

Visto o informe da Secretaria Municipal de data 22/09/2020 sobre a provisión do posto de Xefe/a de Urbanismo polo procedemento de libre designación. En virtude do artigo 21.1. g) da Lei 7/1985, do 2 de abril, reguladora das bases do réxime local, que atribúe á persoa titular da Alcaldía aprobar as bases das probas para a selección do persoal e para os concursos de provisión de postos de traballo, PRIMEIRA.—Aprobar as bases reguladoras da convocatoria elaboradas para a provisión polo procedemento de libre designación do posto de Xefe/a do Servizo De Urbanismo Do Concello de Marín co tenor literal que se reproduce no Anexo desta resolución. SEGUNDA.—Convocar a provisión do posto de Xefe/a do Servizo De Urbanismo Do Concello de Marín. TERCEIRA.—Publicar íntegramente as bases e a convocatoria no BOP de Pontevedra e na sede electrónica do Concello. O prazo de presentación de solicitudes será de 15 días hábiles, contados a partir do seguinte ao da publicación da convocatoria no BOP de Pontevedra. Esta convocatoria ten por obxecto a provisión do posto de traballo de Xefatura do Servizo de Urbanismo do Concello de Marín polo sistema de libre designación. O posto de traballo convocado configúrase na vixente relación de postos de traballo (RPT) do Concello, aprobada definitivamente o 12.07.2017 e publicada no BOP de Pontevedra núm.144 de data 28.07.2017, coas seguintes características: Poderán concorrer as persoas aspirantes que ademais do requisitos xerais previstos no artigo 56 do Texto Refundido da Lei do Estatuto Básico do Empregado Público, reúnan as seguintes condicións: a) Ser funcionario/a de carreira, na situación de servizo activo, do Grupo A, Subrupo A1, da Administración do Estado, de calquera Comunidade Autónoma ou Corporación Local ou Funcionario de Administración local con Habilitación de carácter nacional. b) Estar en posesión do título de grao ou equivalente. c) Acreditar competencia e experiencia profesional directamente relacionada coa área funcional da actividade á que pertence o posto durante un mínimo de dous anos. d) Ter ingresado na Tesourería Municipal ou no nº de conta ES95- 2080-5430-24-3110102174, a contía de 18,03 euros en concepto de taxa por participación no proceso de provisión do posto de Xefatura de Urbanismo. As persoas interesadas en participar neste procedemento selectivo deberán presentar no Rexistro do Concello de Marín o modelo que figura como Anexo I desta convocatoria, xunto coa seguinte documentación: a) DNI ou documento que acredite a nacionalidade. b) Titulación académica esixida. c) Certificación que acredite a condición de funcionario/a de carreira do grupo A1 e a experiencia profesional requirida. d) Currículum vitae” no que consten os títulos académicos, experiencia profesional, coñecementos específicos, formación e demais méritos relacionados co posto de traballo convocado. e) Xustificación de pago da taxa por participación no proceso selectivo. O modelo de solicitude pódese descargar na páxina web do Concello (https://concellodemarin.es). O prazo de presentación é de 15 días hábiles, contados a partir do seguinte ao da publicación desta convocatoria no Boletín Oficial da Provincia (BOPPO). Rematado o prazo de presentación de instancias a Alcaldesa ditará resolución aprobando a lista provisional de admitidos e excluídos, así como as causas da súa exclusión. Esta Resolución será publicada na sede electrónica do Concello. Os aspirantes excluídos disporán dun prazo de tres (3) DÍAS HÁBILES a contar dende o día seguinte ao da publicación da resolución para a emenda dos defectos ou omisións así como para efectuar reclamacións. Rematado dito prazo a Alcaldesa, mediante resolución pola que aprobará a lista definitiva de aspirantes admitidos e excluídos, designará aos membros da comisión de valoración e convocará aos seus membros para a súa constitución. Dita resolución se publicará na sede electrónica do Concello. No caso de que dende un primeiro momento non houbese ningún aspirante excluído, ditarase resolución aprobando a lista definitiva de aspirantes admitidos e designando aos membros da comisión de valoración, convocándoos para a súa constitución. Esta resolución será publicada no taboleiro de anuncios da Casa do Concello. Unha comisión de valoración de tres membros, nomeada pola Alcaldía entre funcionarios/as de carreira de calquera Administración Pública do subgrupo A1, será a encargada de avaliar as solicitudes presentadas e emitirá informe sobre a idoneidade dos aspirantes atendendo aos méritos alegados e acreditados polos aspirantes, formulando á Alcaldía proposta de nomeamento a favor de aquel/a aspirante que estimen máis idóneo atendendo ao maior resultado obtido conforme ao baremo establecido nas presentes bases. A composición nominal dos membros da Comisión de Valoración, farase pública na Resolución da Alcaldía na que se aprobe a lista definitiva de aspirantes, que será publicada no taboleiro de anuncios da Casa do Concello. A selección do/a candidato/a realizarase pola comisión de valoración, atendendo aos principios de mérito e capacidade, mediante a valoración dos currículum vitae. A alcaldía á vista do informe da comisión avaliadora procederá ao nomeamento do candidato proposto pola mesma, con referencia ao cumprimento polo mesmo dos requisitos e especificacións esixidos na convocatoria. A resolución desta convocatoria farase pública no BOPPO e na sede electrónica do Concello de Marín. O prazo para a toma de posesión será de tres días hábiles se o destino anterior radica na mesma localidade que a do novo destino e de un mes se radica nunha localidade distinta ou comporta o reingreso ao servizo activo do funcionario/a. Este prazo comezará a contar a partir do día seguinte ao do cesamento, que deberá producirse dentro dos cinco días hábiles seguintes ao da publicación da resolución no BOPPO. Se o nomeamento comporta o reingreso ao servizo activo do/a funcionario/a o prazo de toma de posesión comezará a contar desde o día seguinte ao da publicación da resolución. Contra esta resolución, que pon fin á vía administrativa, as persoas interesadas poderán interpoñer recurso potestativo de reposición perante o órgano que o ditou, no prazo de un mes desde o día seguinte ao da súa publicación, de conformidade co establecido na Lei 39/2015, do 1 de outubro, do procedemento administrativo común das Administracións Públicas, ou poderán impugnala directamente ante o Xulgado do Contencioso-administrativo competente no prazo de dous meses, contados a partir da mesma data, segundo o establecido na Lei 29/1998, do 13 de xullo, reguladora da xurisdición contencioso-administrativa.